Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: helyi önkormányzatokról szóló 1990. évi LXV. törvény
Paragraph Index: 571

16. § (1) bekezdése pedig előírja, hogy „a képviselő-testület a törvény által nem szabályozott helyi társadalmi viszonyok rendezésére, továbbá a törvény felhatalmazása alapján, annak végrehajtására önkormányzati rendeletet alkot”. Az Lt. több konkrét tárgykörben is felhatalmazást ad rendeletalkotásra a helyi önkormányzat képviselő-testülete számára. E törvény 53. § (1) bekezdése az önkormányzati tulajdonban lévő lakás Lt. szerint jogosult vevőjét megillető, az önkormányzat által kötelezően biztosítandó kedvezményekről rendelkezik. „Ha a lakást az e törvény alapján az arra jogosult vásárolja meg, részére — kérelmére — legalább huszonöt évi részletfizetési kedvezményt kell adni. Ha a jogosult kéri, a szerződés megkötésekor a megállapított vételár legfeljebb tíz százalékának egy összegben való megfizetése köthető ki. Az első vételárrészlet befizetése után fennmaradó hátralékra a havonta fizetendő részleteket egyenlő mértékben kell megállapítani.” Az idézett rendelkezésből kitűnik, hogy az önkormányzat a jogosult vevő számára részletfizetési kedvezményt köteles nyújtani. A kedvezmény igénybevétele esetén a törvény meghatározza a vételár egy összegben megfizetendő legnagyobb mértékét is. Az Lt. 54. § (1) bekezdés

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes